Man dood in straat aangetrefDie toneel in Winstonstraat. (Foto: ER34) ’n Man is Sondagoggend van sy besittings beroof en toe doodgesteek in Winstonstraat in Mayfair Park, Johannesburg. Volgens Ross Campbell, woordvoerder van ER24, het sekuriteitspersoneel die man, vermoedelik 30 jaar oud, omstreeks 06:20 aangetref waar hy in die straat gelê het. Die man het egter reeds aan sy beserings beswyk en is op die toneel dood verklaar. Die man se broer is ook gedurende die voorval aangerand. Hy is na die Helen Joseph-hospitaal vervoer vir verdere mediese behandeling, het Campbell gesê. Die polisie was op die toneel om ondersoek in te stel. Maroela Media wag op terugvoer van die polisie.